CELEX: 62008TN0228
Language: mt
Date: 2008-06-18 00:00:00
Title: Kawża T-228/08: Rikors ippreżentat fit- 18 ta' Ġunju 2008 — Szomborg vs Il-Kummissjoni

15.8.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 209/57
            
         Rikors ippreżentat fit-18 ta' Ġunju 2008 — Szomborg vs Il-Kummissjoni
   (Kawża T-228/08)
   (2008/C 209/103)
   Lingwa tal-kawża: Il-Pollakk
   Partijiet
   
      Rikorrent: Gregorz Szomborg (Jastarnia, il-Polonja) (rappreżentant: R. Nowosielski, avukat)
   
      Konvenuta: Il-Kummissjoni tal-Komunitajiet Ewropej
   Talbiet tar-rikorrent
   
               —
            
            
               tiddikjara li l-Kummissjoni naqset milli taġixxi, bi ksur ta' l-obbligi tagħha taħt l-Artikolu 27 tar-Regolament tal-Kunsill (KE) Nru 2187/2005 tal- 21 ta' Diċembru 2005 (1), in kwantu hija ma ppubblikatx evalwazzjoni xjentifika ta' l-effetti ta' l-użu b' mod partikolari ta' għeżuli, pariti u xbieki tat-tħabbil fuq ċetaċji u ma ppreżentatx il-konklużjonijiet tagħha lill-Parlament Ewropew u lill-Kunsill;
            
         
               —
            
            
               tikkundanna lill-Kummissjoni għall-ispejjeż;
            
         
               —
            
            
               tordna li l-ispejjeż tar-rikorrent jiġu mħallsa lura
            
         Motivi u argumenti prinċipali
   Skond l-Artikolu 27 tar-Regolament tal-Kunsill Nru 2187/2005 il-Kummissjoni kienet obbligata tiżgura li ssir evlawazzjoni xjentifika ta' l-effetti ta' l-użu b' mod partikolari ta' l-għeżuli, pariti u xbieki tat-tħabbil fuq ċetaċji u li l-konklużjonijiet tagħha jiġu preżentati lill-Parlament Ewropew u lill-Kunsill. In konnessjoni man-nuqqas li jiġi ppreżentat tali rapport fiż-żmien preskritt, ir-rikorrent, b' ittra tal-25 ta' Frar 2008, talab lill-Kummissjoni taġixxi. B' risposta għat-talba sabiex taġixxi tar-rikorrent, il-Kummissjoni ddikjarat li tali evalwazzjoni xjentifika kienet għadha ma ġietx ippreżentata minħabba n-nuqqas ta' kooperazzjoni minn partijiet oħra.
   Peress illi kien iqis li f' dawk iċ-ċirkustanzi mhemmx dubju dwar in-nuqqas tal-Kummissjoni li tissodisfa l-obbligu tagħha taħt l-Artikolu 27 tar-Regolament tal-Kunsill Nru 2187/2005, ir-rikorrent ressaq dan ir-rikors għal nuqqas li wieħed jaġixxi taħt l-Artikolu 232 KE.
   
      (1)  Regolament tal-Kunsill (KE) Nru 2187/2005 tal- 21 ta' Diċembru 2005 għall-konservazzjoni ta' riżorsi tas-sajd permezz ta' miżuri tekniċi fil-Baħar Baltiku, fil-Belts u fis-Sound, li jemenda r-Regolament (KE) Nru 1434/98 u jħassar ir-Regolament (KE) Nru 88/98 (ĠU 2005 L 349, p. 1).